خاریجی ایشلر ناظرلیگی‌نین سؤزچوسو هامی آکسوی امریکا نماینده‌لر مجلیسی‌نین خاریجی علاقه‌لر کومیته‌سینده قبول ائدیلن "امریکا -تورکیه اتفاقینا یؤنلدیلمیش ناراحات‌لیق‌لارین ایفاده ائدیلمه‌سی" قراری‌نین طرفداش‌لیق علاقه‌لریله اوست-اوسته دوشمه‌دیگینی بیلدیردی.
هامی آکسوی امریکا نماینده‌لر مجلیسی‌نین خاریجی علاقه لر کومیته‌سینده دونن قبول ائدیلن "امریکا -تورکیه اتفاقینا یؤنلدیلمیش ناراحات‌لیق‌لارین ایفاده ائدیلمه‌سی" قراری ایله باغلی یازی‌لی آچیقلاما یایدی.
امریکا-داکی تورکیه علیهینه اولان دایره‌لرین سون دؤورده امریکا کنگره سی نزدینده کی فعالیت‌لرینی آرتیردیغینی موشاهیده ائتدیک‌لرینی بیلدیرن آکسوی دئییب:
"امریکا نماینده‌لر مجلیسی‌نین خاریجی علاقه‌لر کومیته‌سینده قبول ائدیلن "امریکا -تورکیه اتفاقینا یؤنلدیلمیش ناراحات‌لیق‌لارین ایفاده ائدیلمه‌سی" باش‌لیق‌لی قرار بونون یئنی تظاهرو اولموش‌دور. تورکیه و امریکانین اورتاق دیرلر و قارشی‌لیق‌لی منفعت‌لره اساس‌لی کؤک‌لو طرفداش‌لیق علاقه‌لری وار. ایکی اؤلکه دونیانین بیر چوخ بؤلگه‌سینده باریش و امین-آمانلیغا تحفه وئرمک مقصدیله بیرگه ایشلییر".
هامی آکسوی "بو حقیقت و تورکیه-‌نین میللی تهلوکه‌سیزلیگینی تامین ائتمک اوچون آتدیغی آددیم‌لارین آرخاسینداکی حاق‌لی سبب‌لر گؤزدن یاییندیریلا‌راق قبول ائدیلن بئله قرارلار متفیق‌لیک علاقه‌لریله اوست-اوسته دوشمور. بو چرچیوه‌ده دوست‌لوغونا دیر وئردیگیمیز امریکا خالقی‌نین و نماینده‌لری‌نین ناراحات اولما‌لارینا احتیاج یوخ‌دور. اساساً دوستلوق و متفیق‌لیگه گؤره تکلیف ائتدیگیمیز ایش قروپونا دستک وره‌رک، یاپیجی و صمیمی جهد اورتایا قویور" ایفاده‌لرینی ایشلدیب.
